હરેનના પિતા વિઠ્ઠલભાઈ માટે પણ આઘાત અસહ્ય હતો. પોતાના પુત્રને કાંધ આપવી કોઈ પણ પિતા માટે કેટલી પીડાદાયક હોય છે તે મને સમજાય છે. તેઓ જાહેરમાં રાડો પાડી કહેતા હતા કે હરેનની હત્યા નરેન્દ્ર મોદીએ કરાવી છે, પણ ત્યારે પણ મારૂ મન તે વાત માનવા તૈયાર ન્હોતુ. હરેન પંડ્યાએ પોતાની એલિસબ્રીજ વિધાનસભા બેઠક નરેન્દ્ર મોદી માટે ખાલી કરવાની ના પાડી તે દિવસથી મોદી અને હરેન સામ-સામે હતા. જેના કારણે સ્વભાવીક હરેનની હત્યા નરેન્દ્ર મોદીએ કરાવી છે તેવી શંકા જવી સ્વાભાવીક છે. વિઠ્ઠલભાઈ પોતાના જીવનના અંત સુધી પોતાના પુત્રના હત્યારાને સજા થાય તે માટે લડતા રહ્યા. આ વખતે તમે એકદમ શાંત હતા, કારણ તમને તમારા નાના બાળકોની સલામતીની ચિંતા સતાવી રહી હતી, ત્યારે તમારો ઉચિત નિર્ણય પણ હતો. તમે શાંત હતા તેનો અર્થ એવો ન્હોતો કે તમે હરેનને ન્યાય મળે માટે કંઈ કરવા માગતા ન્હોતા પણ ત્યારે સંજોગ તેવા હતા.